
OPĆINA JAKŠIĆ							RKP: 32512
Osječka 39								OIB: 16625508803
34308  Jakšić								MB: 02546477
Jakšić, 10. srpnja 2024. 						RAZINA: 22 
                           

BILJEŠKE UZ FINANCIJSKA IZVJEŠĆA OPĆINE JAKŠIĆ ZA RAZDOBLJE OD 01.01.2024. – 30.06.2024. GODINE.

· Općina Jakšić pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva. 
· Općina Jakšić ima proračunskog korisnika Dječji vrtić Jakšić
· Člankom 8. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. 
· Temeljem članka 14. Bilješke su dopuna podataka uz financijske izvještaje.

BILJEŠKA BR. 1.  – STANJE ŽIRO-RAČUNA


            Stanje na žiro-računu HR3424070001816400004 na dan 02. siječnja 2024. u iznosu
397.762,92 EUR jednako je stanju na izvatku žiro-računa broj 1 od 02. siječnja 2024., a evidentirano je na ŠIFRA-11P-u izvještaju PR-RAS. 


             
Stanje žiro-računa na dan 30. lipnja 2024. u iznosu od  536.935,54 EUR
evidentirano je na ŠIFRA-11K izvještaja o prihodima i rashodima i jednako je stanju na izvatku broj 134 od 30. lipnja 2024.



BILJEŠKA BR.2. - OBRAZAC PR-RAS


RAZRED 6 – PRIHODI POSLOVANJA

ŠIFRA 6 - Ukupni prihodi poslovanja Općine Jakšić za razdoblje od 01.01.-30.06.2024. godine iznose 1.092.028,47 EUR, s indeksom ostvarenja 128,9 % u odnosu na isto razdoblje prošle godine te je došlo do nešto većeg odstupanja odnosno većeg ostvarenja prihoda.

ŠIFRA 61 - Ostvarenje poreza i prireza na dohodak ŠIFRA-611-356.239,54 EUR ili 102,01%. Ostali prihodi se odnose na porez na promet nekretnina, porez na potrošnju i porez na tvrtku. Ti porezi nemaju neka značajnija odstupanja osim poreza na promet nekretnina sa indeksom vrijednosti od 70,9%, ali taj porez varira jer ne možemo znati u kojem dijelu godine će doći do kupovanja nekretnina.
ŠIFRA 63 – Pomoći iz inozemstva i od subjekata unutar općeg proračuna – 643.929,03 EUR sa indeksom vrijednosti – 151,1 %. ŠIFRA 633 – 575.686,25 EUR sa indeksom vrijednosti 137,6 %, a odnose se na pomoći iz državnog proračuna za fiskalno izravnanje u iznosu od 332.017,18 EUR – ŠIFRA 6331. Nešto veće odstupanje je primjetno na ŠIFRI 6332  u iznosu od 243.679,07 EUR – indeks vrijednosti 210,6 %, a odnosi se na pomoć iz NPOO za dogradnju dječjeg vrtića Jakšić. Na ŠIFRI 6461 primjetna je pomoć u iznosu 62.970,00 EUR dok takva pomoć nije bila u prethodnoj godini, a odnosi se na tekuću pomoć od MZO za fiskalnu održivost dječjeg vrtića Jakšić.
ŠIFRA 64 - Prihodi od imovine 
Prihodi u skupini 64 nisu imali većih odstupanja u odnosu na prethodnu godinu, te su iznosila 36.552,50 EUR sa indeksom vrijednosti od 128,2%. Iznimka je ŠIFRA 6413 -  prihodi od kamata po vrijednosnim papirima sa indeksom vrijednosti od 852,6% zbog većih prihoda od kamata te ŠIFRA - 6429 sa indeksom vrijednosti 3,1%. Ova šifra se odnosi na plaćanje legalizacije. U ovom periodu nije bilo izdanih i naplaćenih rješenja za legalizaciju istom obujmu kao prethodne godine pa je došlo do manje naplate.


ŠIFRA 65 – Prihodi od upravnih i administrativnih pristojbi, pristojbi po posebnim propisima i naknada 

Prihodi pod ŠIFROM 65 iznose 42.484,36 EUR i imaju odstupanje u odnosu na prethodnu godinu te je indeks ostvarenja 148,2 %. Glavni razlog većeg ostvarenja proizlazi iz ŠIFRE 6524 – indeks vrijednosti 625,9 % koji se odnosi na šumski doprinos. Ovaj prihod ovisi o sječi šuma te on varira iz godine u godinu kao i razdoblja doznačenih prihoda. Velika odstupanja su primjetna na ŠIFRI 6522 – Prihodi vodnog gospodarstva sa indeksom vrijednosti 10,5% - vodni doprinos koji doznačuju Hrvatske vode za određena razdoblja.  ŠIFRA 6526 – 1,3 % indeks vrijednosti – prihodi se odnose na prihode od državnih biljega, spomeničke rente, no u 2023. smo imali uplaćenu jamčevinu za kupnju polj. zemljišta te odustajanje od iste, pa je jamčevina proknjižena na ostale nespomenute prihode, a imali smo i povrat sredstava od dva vijećnika koja su dala ostavku na svoje mjesto u vijeću pa je došlo do većih ostvarenja u prvih šest mjeseci 2023. na ŠIFRI 6526 u odnosu na 2024. godinu.

ŠIFRA 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima

Prihodi u skupini 66 imaju značajnije odstupanje u odnosu na isto razdoblje prethodne godine. Glavni razlog za to je prihod od provizija za naplatu naknada za uređenje voda, a taj prihod se u 2023. godini tek počeo ostvarivati u mjesecu travnju, pa ostvarenje ne može biti kao u prvih šest mjeseci 2024.godine te iznosi 2.431,76 EUR sa indeksom vrijednosti od 387,6%.

RAZRED 7 – PRIHODI OD PRODAJE NEFINANCIJSKE IMOVINE

ŠIFRA 7 – Ukupni prihodi od prodaje nefinancijske imovine iznose 8.835,42 EUR, s indeksom ostvarenja od  112,00 % u odnosu na isto razdoblje prethodne godine.


U ovoj skupini prihoda imamo značajno odstupanje na ŠIFRI 72 – prihodi od prodaje proizvedene dugotrajne imovine u iznosu 2.402,00 EUR – indeks vrijednosti 1.025,3 %. Do ovog odstupanja je došlo zbog prodaje osobnog automobila u vlasništvu općine  u iznosu 2.366,00 EUR, a takav prihod nismo imali u istom razdoblju prethodne godine.

Na ŠIFRI 7211 imamo značajno manje ostvarenje prihoda sa indeksom vrijednosti 15,4%, a odnose se na prihode od prodaje stanova na koje postoji stanarsko pravo u iznosu 36,00 eura- koje doznačuje Komunalac doo. 




RAZRED 3 – RASHODI POSLOVANJA


ŠIFRA 3 – Ukupni rashodi poslovanja za izvještajno razdoblje iznose  521.012,70 EUR, s indeksom ostvarenja od 111,6 % što ne predstavlja značajnije odstupanje u odnosu na prethodnu godinu.


ŠIFRA 31 – Rashodi za zaposlene iznose 70.968,70 EUR  sa indeksom ostvarenja od 101,00 %. Unutar ove šifre nema značajnijih odstupanja u odnosu na isto razdoblje prethodne godine.

ŠIFRA 32- Materijalni rashodi 

ŠIFRA32 – 170.585,96 EUR – indeks vrijednosti 95,1%
Najznačajnija odstupanja unutar unutar ove šifre su na ŠIFRI 3213 - indeks vrijednosti 218,8% – stručno usavršavanje zaposlenika gdje se prijavljivalo na više webinara, radionica i seminara u odnosu na prvih šest mjeseci prethodne godine dok ostali rashodi nisu imali značajnija odstupanja.

ŠIFRA 34 – Financijski rashodi 

ŠIFRA 34 iznosi 2.887,43 EUR  i ima značajno odstupanje u odnosu na 2023. godinu sa indeksom vrijednosti od 238,9%. To odstupanje u cijelosti se odnosi na ŠIFRU 3431 – bankarske usluge gdje smo imali trošak obrade kreditne usluge zbog kratkoročnog kredita kojeg ćemo aktivirati tijekom 2024. godine te trošak naknade za rezervaciju sredstava za kratkoročni kredit za prvih šest mjeseci u 2024. godini, a u 2023. takvi rashodi nisu ostvareni.

ŠIFRA 35 - Subvencije

ŠIFRA 35 iznosi 15.256,58 EUR, a takav rashod nismo imali u istom razdoblju prethodne godine. Odnosi se na sufinanciranje troškova reciklažnog dvorišta koje smo isplatili u travnju 2024. godine, dok je ta subvencija bila isplaćena u kolovozu 2023. godine pa nije ulazilo u razdoblje polugodišnjeg izvještaja.

ŠIFRA 36 – Pomoći dane u inozemstvo i unutar općeg proračuna 

ŠIFRA 36 iznosi 158.344,64 EUR, a odnosi se na prijenos proračunskom korisniku dječjem vrtiću Jakšić sa indeksom vrijednosti 170,8 %. Do većeg ostvarenja rashoda došlo je zbog povećanja plaća odgajateljica i ostalih zaposlenika unutar dječjeg vrtića, kao i poskupljenje prehrane i namirnica, režijskih troškova i dr.

ŠIFRA 38 – Ostali rashodi

Unutar ŠIFRE 38 imamo veća odstupanja na ŠIFRI 3811 – tekuće donacije u novcu sa indeksom vrijednosti 124,00 %. Do odstupanja je došlo zbog povećanja sredstava koje općina dodjeljuje sportskim i kulturnim društvima odnosno udrugama za njihovo funkcioniranje u odnosu na isto razdoblje prethodne godine. ŠIFRA 3861 – indeks vrijednosti 25,00 %. Odstupanje na ovoj šifri je nastalo zbog većeg broja zahtjeva Tekije za Aglomeraciju Pleternica te kanalizacija Cerovac – Granje u istom razdoblju 2023. godine u odnosu na 2024. pa je došlo do manjeg ostvarenja rashoda.




RAZRED 4 – RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine su povećani u odnosu na isto razdoblje prošle godine s indeksom ostvarenja od 165,7 % te iznose ukupno 441.917,14 EUR te su prikazani na ŠIFRI 4

Do odstupanja odnosno povećanja rashoda u odnosu na prethodnu godinu došlo je na ŠIFRI 4212 – poslovni objekti – indeks vrijednosti 271.518,14 EUR, a do toga je došlo jer smo u ovom razdoblju imali ulaganja na dječjem vrtiću Jakšić – dogradnja vrtića kao i priprema dokumentacije za gradnju Centra za starije i nemoćne sa dnevnim boravkom u Jakšiću, dok takvi rashodi u istom razdoblju prethodne godine nisu postojali.

Na ŠIFRI 4221 došlo je do značajnog  odstupanja odnosno povećanja rashoda sa indeksom vrijednosti – 341,8 % te su ostvareni prihodu i iznosu od 2.040,50 EUR. Do povećanja je došlo zbog  kupnje dva nova uredska printera  te novog windows servera sa pripadajućom opremom. 

ŠIFRA 4231 – u istom razdoblju prethodne godine na ovom kontu nismo imali rashoda, ali u 2024. jesmo iz razloga kupnje novog službenog automobila.

ŠIFRA 4262 – Ulaganja u računalne programe – u istom razdoblju prethodne godine nismo imali rashod na ovom konto, ali u 2024. jesmo jer je došlo do promjene programa u kojem se odrađuje posao računovodstva, analitike, obračuna plaće i drugih poslova općine.

ŠIFRA 45 – Rashodi za dodatna ulaganja na nefinancijskoj imovini

Šifra 451 – dodatna ulaganja na građevinskim objektima u iznosu 95.904,94 EUR, a odnosi se na ulaganja u društveni dom Cerovac. U prvih šest mjeseci u 2023. godini ovaj rashod nije nastao jer nisu krenuli radovi na tom domu.








Sažetak obrasca PR – RAS:
· ŠIFRA X067 - UKUPNI PRIH. I I PRIMICI:  1.100.863,89   EUR
· ŠIFRA Y034 - UKUPNI RASH. I IZDACI I:      963.529,84   EUR
· ŠIFRA X004 -UKUPAN VIŠAK PRIHODA:       137.334,05  EUR

· VIŠAK PRIHODA PRENESENI IZ 2023.:      +  393.537,08 EUR


· ŠIFRA X006 – VIŠAK PRIHODA I PRIMITAKA
RASPOLOŽIV U SLJEDEĆEM RAZDOBLJU:      530.871,13 EUR
 
· ŠIFRA 11K – STANJE NOVČANIH SREDST.
NA KRAJU IZVJEŠTAJNOG RAZDOBLJA:          536.935,54 EUR





BILJEŠKA BR. 3. – OBRAZAC OBVEZE


Obveze na dan 30.06.2024.g. sastoje se od:
ŠIFRA V009  – stanje nedospjelih obveza na kraju izvještajnog razdoblja:
Konto 23221 – uredski materijal i ostali mat.rashodi – 107,34 EUR
Konto 23231 – usluge telefona, pošte i prijevoza – 346,70 EUR
[bookmark: _GoBack]Konto 23232 – Usluge tekućeg i investicijskog održavanja -355,86 EUR 
Konto 23234 – Komunalne usluge – 1.047,75 EUR
Konto 23238 – Računalne usluge – 826,70 EUR
Konto 23299 – Ostali nespomenuti rashodi poslovanja – 162,50 EUR

Konto 239 – ostale tekuće obveze
Konto 23955 – obveze za naplaćene tuđe prihode – 3.218,37 EUR
Na ovom kontu su nastale obveze jer smo u  travnju 2023. godine  preuzeli od Hrvatskih voda naplatu usluga Naknada za uređenje voda za svaki sljedeći mjesec. Obveza je nastala iz  naplaćenih tuđih prihoda mjesec lipanj 2024., a sama obveza će biti podmirena u prvim danima mjeseca srpnja kada ćemo im ukupne naplaćene prihode uplatiti na račun Hrvatskih voda.

*sve obveze su nedospjele!

U Jakšiću, 10.07.2024. godine.
								 

 Bilješke sastavio:
								 Tomislav Ester, bacc.oec.

